
Raport
Privind propunerea de modificare a HCL nr. 133 din 19.11.2020 pentru
instrumentarea cererii de finanțare și aprobarea indicatorilor
tehnico – economici aferenți proiectului
“Consolidarea capacităţii unităților de învățământ de stat în vederea gestionării situației de pandemie generată de virusul SARS-COV-2 de pe raza Orașului Deta” SMIS 144343
Având în vedere Hotărârea Consiliului Local cu numărul 133 din 19.11.2020 privind instrumentarea cererii de finanțare și aprobarea indicatorilor tehnico – economici aferenți proiectului “Consolidarea capacităţii unităților de învățământ de stat în vederea gestionării situației de pandemie generată de virusul SARS-COV-2 de pe raza Orașului Deta” SMIS 144343;

Ținând cont de “Solicitarea de clarificare 3”, emisă de către Autoritatea de Management pentru Programul Operațional Infrastructură Mare,  înregistrată cu numărul 8513 din 28.09.2021;

Luând în considerare faptul că cererea de finanțare a fost întocmită în lunile septembrie – octombrie 2020, când pandemie generată de virusul SARS-COV-2 a luat amploare la nivelul întregii tări, iar majoritatea echipamentele propuse a se achiziționa prin proiect existau pe piață la prețuri mai mari din cauza lipsei stocurilor;
Propun modificarea Art.2. (1) și Art.3., din HCL 133/2020 după cum urmează:

 Art.2. (1) „Se aprobă valoarea totală a proiectului, în sumă de 370.639,23 lei la care se adaugă TVA în valoare de 70.421,45, totalul investiției fiind 441.060,68 lei din care 100% cheltuieli eligibile”
Art.3. Se împuternicește dl Rotar Radu, Viceprimarul orașului Deta, să semneza toate actele necesare și contractul de finanțare în numele Consiliului Local al Orașului Deta

